ai4bharat/Pralekha huggingface dataset:
மத்திய அமைச்சரவை
குறிப்பிட்ட சில கடன் கணக்குகளின் கீழ் வழங்கப்பட்ட கடன்களுக்கு கூட்டு வட்டிக்கும், சாதா வட்டிக்கும் இடையேயான வித்தியாசத்தை ஊக்கத்தொகையாக 6 மாதங்களுக்கு வழங்கும் திட்டத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், குறிப்பிட்ட சில கடன் கணக்குகளின் கீழ்  வழங்கப்பட்ட கடன்களுக்கு கூட்டு வட்டிக்கும், சாதா வட்டிக்கும் இடையேயான வித்தியாசத்தை ஈடுகட்ட கடன் வழங்கும் நிறுவனங்களுக்கு ஊக்கத்தொகையாக 6 மாதங்களுக்கு ரூ.973.74 கோடி வழங்க ஒப்புதல் அளிக்கப்பட்டுள்ளது.
பலன்கள்:
பெருந்தொற்று பாதிப்பால் ஏற்பட்ட மனஅழுத்தத்திலிருந்து சிறு கடன்தாரர்கள் மீண்டெழ உதவும் வகையில், அவர்கள் தவணை தவறிய கடன் சலுகையை பெற்றிருந்தாலும் இல்லாவிட்டாலும், அனைத்துத் தரப்பினருக்கும் சமமான முறையில் உதவும் விதமாக இந்த ஊக்கத்தொகை பாரத ஸ்டேட் வங்கி மூலம் வழங்கப்படுகிறது. இத்திட்டத்திற்கு அமைச்சரவை ஒப்புதல் அளித்ததன் மூலம் இதனை செயல்படுத்துவதற்கான வழிகாட்டு நெறிமுறைகள் வெளியிடப்பட்டுள்ளது. அமைச்சரவையால் ஒப்புதல் அளிக்கப்பட்ட ரூ.973.74 கோடியிலிருந்து கீழ் காணும் கடன் பெற்றவர்கள் பயனடையத் தகுதி பெற்றவர்கள் ஆவர்.
- ரூ.2 கோடி வரையிலான குறு,சிறு, நடுத்தர தொழில் கடன்கள்
- ரூ.2 கோடி வரையிலான கல்விக் கடன்கள்
- ரூ.2 கோடி வரையிலான வீட்டுவசதிக் கடன்
- ரூ.2 கோடி வரையிலான நுகர்வோர் பயன்பாட்டு பொருள் கடன்
- ரூ.2 கோடி வரையிலான கிரெடிட் கார்டு தவணைகள்
- ரூ.2 கோடி வரையிலான வாகனக் கடன்கள்
- ரூ.2 கோடி வரையிலான தனிநபர் கடன்கள்
- viii. ரூ.2 கோடி வரையிலான நுகர்வுக் கடன்கள்
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1790935
சட்டம் மற்றும் நீதித்துறை அமைச்சகம்
பத்திரிகை தகவல்
இந்திய குடியரசுத் தலைவர், இந்திய சாசனப் பிரிவுகளில் வழங்கப்பட்ட அதிகாரத்தின்படி, இந்திய உச்சநீதிமன்றத் தலைமை நீதிபதியுடன் ஆலோசனை செய்த பின் கீழ்கண்ட நியமனங்கள் மற்றும் மாற்றங்கள் செய்துள்ளார்
|
|
எண்
|
|
பெயர் 
|
|
உயர்நீதிமன்றத்தின் பெயர்
|
|
1
|
|
உமா சங்கர் வியாஸ், நீதித்துறை அதிகாரி
|
|
ராஜஸ்தான் உயர்நீதிமன்ற நீதிபதியாக நியமிக்கப்பட்டுள்ளார்
|
|
2
|
|
விக்ரம் டி சவுகான், வழக்கறிஞர்
|
|
அலகாபாத் உயர்நீதிமன்ற கூடுதல் நீதிபதியாக நியமிக்கப்பட்டுள்ளார்
|
|
3
|
|
நீதிபதி ஜாய்மால்யா பக்ச்சி,
|
|
ஆந்திரப்பிரதேச உயர்நீதிமன்றத்திலிருந்து கொல்கத்தா உயர்நீதிமன்றத்திற்கு மாற்றப்பட்டுள்ளார்
பிரதமர் அலுவலகம்
குமார்காட்-ல் நடந்த உல்டா ரத யாத்திரையில் ஏற்பட்ட விபத்தால் பிரதமர் வேதனை
பாதித்தவர்களுக்கு பிரதமரின் தேசிய பேரிடர் நிவாரண நிதியில் இருந்து கருணைத் தொகை அறிவிப்பு
திரிபுரா மாநிலத்தின் குமார்காட்டில் நடந்த உல்டா ரத யாத்திரையின் போது ஏற்பட்ட விபத்தில் உயிரிழந்தவர்களுக்கு பிரதமர் திரு. நரேந்திர மோடி ஆழ்ந்த இரங்கல் தெரிவித்துள்ளார். பாதித்தவர்களுக்கு பிரதமரின் தேசிய பேரிடர் நிவாரண நிதியிலிருந்து  திரு. மோடி கருணைத் தொகை அறிவித்துள்ளார்.
பிரதமர் அலுவலகம் வெளியிட்ட தொடர் ட்வீட்களில், பிரதமர் கூறியது;
“குமார்காட்டில் உல்டா ரத யாத்திரையின் போது நடந்த விபத்து வேதனை அளிக்கிறது. இந்த விபத்தில் தங்கள் நேசத்துக்குரியவர்களை இழந்தவர்களுக்கு ஆழ்ந்த அனுதாபங்கள். காயமடைந்தவர்கள் விரைவில் குணமடையட்டும். பாதித்தவர்களுக்கு நிர்வாகம் அனைத்து உதவிகளையும் செய்து வருகிறது: பிரதமர் @நரேந்திர மோடி
“திரிபுராவில் விபத்தில் இறந்தவர்களின் உறவினர்களுக்கு பிரதமரின் தேசிய பேரிடர் நிவாரண நிதியில் இருந்து தலா ரூ. 2 லட்சம் கருணைத் தொகை வழங்கப்படும். காயமடைந்தவர்களுக்கு ரூ. 50,000 வழங்கப்படும்: பிரதமர் @நரேந்திர மோடி
---
PKV/AM/KPG
(
உள்துறை அமைச்சகம்
ஜம்மு பள்ளிக் குழந்தைகள், மத்திய உள்துறை அமைச்சரை சந்தித்து பேசினர்.
ஜம்முவின் பின்தங்கிய மற்றும் உள்ளார்ந்த பகுதிகளைச் சேர்ந்த 20 சிறுமிகள், 20 சிறுவர்கள் என மொத்தம் 40 பள்ளி மாணவர்கள், மத்திய உள்துறை அமைச்சர் திரு. ராஜ்நாத் சிங்கை இன்று சந்தித்து பேசினார்கள். இவர்கள் 2018 ஜனவரி 19 முதல் 30ம் தேதி வரையில், எல்லை பாதுகாப்பு படை ஏற்பாடு செய்திருந்த பாரத் தர்ஷன் சுற்றுலாவில் வந்தவர்கள்.
ஜம்மு காஷ்மீர் குழந்தைகளுக்கான பாரத் தர்ஷன் சுற்றுலா திட்டம் கடந்த 2000ம் ஆண்டில் தொடங்கப்பட்டது. இக்குழுவில் உள்ள மாணவர்கள் பற்றி, உள்துறை அமைச்சர் திரு. ராஜ்நாத் சிங்குக்கு, எல்லை பாதுகாப்பு படை எஸ்டிஜி திரு. ராஜேஷ் ரஞ்ஜன் விளக்கினார். அவர் கூறுகையில், பாரத் தர்ஷன் சுற்றுலா திட்டம் விரிவுப்படுத்தப்பட்டுள்ளது என்றும், தேசத்தின் பல்வேறு அம்சங்களை காணும் வாய்ப்பு குழந்தைகளுக்கு கிடைத்துள்ளது என்றும் கூறினார்.
இதைத்தொடர்ந்து குழந்தைகள், பல்வேறு வரலாற்று சிறப்புமிக்க பகுதிகளை சுற்றிப் பார்த்ததில் தங்களுக்கு கிடைத்த அனுபவத்தை பகிர்ந்து கொண்டனர். மேலும், இந்த சுற்றுலா வாய்ப்பை வழங்கியதற்காக அவர்கள் எல்லை பாதுகாப்பு படைக்கும் மத்திய அரசுக்கும் நன்றியை தெரிவித்துக் கொண்டனர்.
குழந்தைகளிடம் உரையாற்றிய திரு. ராஜ்நாத் சிங், இந்த சுற்றுலா வாய்ப்பில் தாங்கள் பெற்ற அனுபவங்களை, குழந்தைகள் தாங்கள் எங்கிருந்து கிளம்பி வந்தார்களோ அந்த பின்தங்கிய பகுதிகளில் வசிக்கும் மக்களிடம் எடுத்துக் கூற வேண்டும். மேலும், தேசத்துக்கு எதிரான சக்திகள், தேச ஒருங்கிணைப்புக்கு மீறிய சக்தியை பெற்றுவிடக்கூடாது என்பதையும் கூற வேண்டும் என்றார். மேலும், அனைத்து குழந்தைகளும் சேர்ந்து உள்துறை அமைச்சருக்கு நினைவுப் பரிசை வழங்கினர்.
எல்லையில் உள்ள பின்தங்கிய மற்றும் தொலைதூர பகுதிகளில் பாதுகாப்பு பணியை மேற்கொண்டுள்ள எல்லை பாதுகாப்பு படையின், பொதுமக்கள் ஆதரவு நடவடிக்கையின் ஒரு பகுதியாக இந்த பாரத் தர்ஷன் சுற்றுலாவுக்காக குழந்தைகள் தேர்வு செய்யப்பட்டுள்ளனர்.
நாட்டின் வளமையான வரலாறு, கலாச்சாரம் மற்றும் சமூக நிலை ஆகியவை பற்றியும், தொழில், தொழில்நுட்பம், அறிவியல் துறை வளர்ச்சிகள் ஆகியவற்றை பற்றி தெரிந்து கொள்வதற்காக இந்த சுற்றுலா ஏற்பாடு செய்யப்பட்டது. மேலும், தேசத்தின் பெருமையில் தங்களையும் இணைத்துக் கொள்ளும் உணர்வை ஏற்படுத்தவும் இந்த சுற்றுலா ஏற்பாடு செய்யப்பட்டது.
இத்திட்டத்தின் கீழ் அவர்கள் அம்பர் கோட்டை, ஆல்பர்ட் ஹால் அருங்காட்சியகம், ஜூனாகர் கோட்டை, ஜந்தர் மந்தர் மற்றும் ஜெய்ப்பூரில் உள்ள சிட்டி பேலஸ், பதேபூர் சிக்ரி, தாஜ் மஹால், ஆக்ராவில் உள்ள கோட்டை, குதுப் மினார், தாமரைக் கோயில், ராஷ்டிரபதி பவன் மற்றும் மெட்ரோ ரயில் பயணம் ஆகியவற்றுக்கு சென்றதுடன், புதுடெல்லியில் குடியரசு தினவிழா அணிவகுப்பையும் பார்வையிட்டனர்.
மத்திய உள்துறை அமைச்சரை சந்தித்து பேசிய பின்னர், அனைத்து குழந்தைகளும் அமிர்தசரஸ் அழைத்து செல்லப்பட்டனர். அங்கு அட்டாரி எல்லையில் தேசியக் கொடிக்கு மரியாதை செலுத்தும் நிகழ்ச்சியை பார்வையிட்டதுடன், அமிர்தசரசில் உள்ள பல்வேறு வரலாற்று சிறப்புமிக்க இடங்களை கண்டுக்களித்தனர்.
இதுவரை ஜம்மு காஷ்மீரில் இருந்து 1,619 குழந்தைகள், எல்லை பாதுகாப்பு படையின் சார்பில் ஏற்பாடு செய்யப்பட்ட 58 பாரத் தர்ஷன் சுற்றுலாவில் பங்கேற்றுள்ளனர்.
(Visitor Counter : 99
பிரதமர் அலுவலகம்
பிரபல கட்டடக்கலை நிபுணர் டாக்டர் பி வி தோஷி மறைவுக்கு பிரதமர் இரங்கல்
பிரபல கட்டடக்கலை நிபுணர் டாக்டர் பி வி தோஷி மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“டாக்டர் பிவி தோஷி அவர்கள் மிகச் சிறந்த கட்டடக்கலை நிபுணராகவும், பல்வேறு நிறுவனங்களை நிர்மாணித்தவராகவும் திகழ்ந்தவர். இந்தியா முழுவதும் அவர் மேற்கொண்ட நுட்பமான சிறந்த பணிகள் மூலம் வருங்கால தலைமுறையினர் கட்டடக்கலை நுட்பத்தை அறிந்து கொள்வார்கள். அவருடைய மறைவு கவலை அளிக்கிறது. அவருடைய குடும்பத்தினர் மற்றும் நண்பர்களுக்கு இரங்கல். ஓம் சாந்தி.”
நிதி அமைச்சகம்
தமிழகத்தில் வருமான வரித்துறையினர் சோதனை
வருமான வரித்துறையினர் 02.08.2022 அன்று திரைப்படத் துறையுடன் தொடர்புடைய சில தயாரிப்பாளர்கள், விநியோகஸ்தர்கள் மற்றும் பைனான்சியர்களின் இருப்பிடங்கள் மற்றும் அலுவலகங்களில் சோதனை மற்றும் பறிமுதல் நடவடிக்கைகளை மேற்கொண்டனர். சென்னை, மதுரை, கோயம்புத்தூர், வேலூர் ஆகிய இடங்களில் உள்ள 40க்கும் மேற்பட்ட இடங்களில் தேடுதல் வேட்டை நடத்தப்பட்டது.
சோதனை நடவடிக்கைகளின் போது, கணக்கில் வராத பணப் பரிவர்த்தனைகள் மற்றும் முதலீடுகள் தொடர்பான பல ஆவணங்கள் மற்றும் டிஜிட்டல் ஆதாரங்கள் போன்றவை கைப்பற்றப்பட்டுள்ளன. தேடுதலின் போது ரகசிய இடங்களும் கண்டுபிடிக்கப்பட்டுள்ளன.
திரைப்பட பைனான்சியர்களின் வீடுகளில் நடத்தப்பட்ட சோதனையில், பல்வேறு திரைப்படத் தயாரிப்பு நிறுவனங்கள் மற்றும் பிற நிறுவனங்களுக்கு வழங்கப்பட்ட கணக்கில் வராத பணக் கடன்கள் தொடர்பான உறுதிப்பத்திரங்கள் போன்ற ஆவணங்கள் கிடைத்துள்ளன. திரைப்படத் தயாரிப்பு நிறுவனங்களின் வரி ஏய்ப்புச் சான்றுகள் வெளிப்படுத்துகின்றன, ஏனெனில் வழக்கமான கணக்குப் புத்தகங்களில் காட்டப்படும் தொகையை விட திரைப்படங்கள் வெளியானதிலிருந்து பெறப்பட்ட உண்மையான தொகைகள் அதிகம். அவர்களால் உருவாக்கப்படும் கணக்கில் காட்டப்படாத வருமானம், வெளிப்படுத்தப்படாத முதலீடுகள் மற்றும் பல்வேறு வெளிப்படுத்தப்படாத பரிவர்த்தனைகளுக்கு பயன்படுத்தப்படுகிறது.
இதேபோல், திரைப்பட விநியோகஸ்தர்களிடம் இருந்து கைப்பற்றப்பட்ட ஆதாரங்கள், திரையரங்குகளில் இருந்து கணக்கில் வராத பணம் வசூலிக்கப்பட்டதை காட்டுகின்றன. ஆதாரங்களின்படி, விநியோகஸ்தர்கள் தங்களுக்குள் சிண்டிகேட்களை உருவாக்கி, தியேட்டர் வசூலை திட்டமிட்டு மறைத்துவிடுவதால் உண்மையான வருமானம் மறைக்ககப்பட்டுள்ளது.
இதுவரை, தேடுதல் நடவடிக்கையின் விளைவாக கணக்கில் வெளிப்படுத்தப்படாத வருமானம் ரூ. 200 கோடி, வெளியிடப்படாத ரூ.26 கோடி ரொக்கம் மற்றும் கணக்கில் வராத ரூ. 3 கோடி மதிப்பிலான தங்க நகைகள் பறிமுதல் செய்யப்பட்டது.
மேலும் விசாரணைகள் நடைபெற்று வருகின்றன.
சிறப்பு சேவைகள் மற்றும் கட்டுரைகள்
வரி செலுத்துவதை எண்ணி பெருமை கொள்ள வேண்டும்: ஆளுநர் டாக்டர் தமிழிசை சௌந்தரராஜன்
சட்டத்தை எளிமையாக்குவது, காலத்தின் கட்டாயம்: சென்னை உயர்நீதிமன்ற தலைமை நீதிபதி, நீதிபதி முனீஸ்வர் நாத் பண்டாரி
வரி செலுத்துபவராக இருப்பதை நினைத்து பொதுமக்கள் பெருமை கொள்ள வேண்டும் என்று தெலங்கானா மாநில ஆளுநரும், புதுச்சேரி துணைநிலை ஆளுநருமான டாக்டர் தமிழிசை சௌந்தரராஜன் வலியுறுத்தியுள்ளார். சென்னையில் இன்று நடைபெற்ற வருமான வரி தினக் கொண்டாட்ட நிகழ்ச்சியில் பேசிய அவர், வருமான வரித்துறையின் நோக்கம் நாட்டின் நலனே தவிர, வரி செலுத்துவோருக்கு சுமை ஏற்படுத்துவது அல்ல என்று கூறினார். நாம் செலுத்தும் வரி நாட்டின் வளர்ச்சிக்கானது என்று தெரிவித்த அவர், 2025-ஆம் ஆண்டில் 5 ட்ரில்லியன் டாலர் பொருளாதாரத்தை இந்தியா ஈட்ட வேண்டும் என்ற பிரதமர் திரு நரேந்திர மோடியின் கனவை அனைவரும் ஒன்றிணைந்து நிறைவேற்ற வேண்டும் என்று கேட்டுக் கொண்டார்.
பிரதமர் திரு மோடியின் வழிகாட்டுதலோடு, பொதுமக்களுடன் நெருங்கி பணியாற்றுவதற்கான ஏராளமான புதுமையான நடவடிக்கைகளை வருமானவரித்துறை மேற்கொண்டுள்ளது. வரி செலுத்துவோரின் எண்ணிக்கை அதிகரித்திருப்பதோடு, பலர் தன்னார்வமாக வரி செலுத்த முன்வருவதிலிருந்து இதன் தாக்கம் புலனாகிறது.
வரி செலுத்துபவர்களையும், வருமான வரி அதிகாரிகளையும் நிகழ்ச்சியின்போது கௌரவித்த வருமான வரித் துறைக்கு அவர் பாராட்டு தெரிவித்தார். வருமான வரி நடைமுறைகளை மேலும் எளிதாக்குமாறு அத்துறையை வலியுறுத்திய அவர், மின்னணு நடைமுறைகள் தொடர்பாக பொதுமக்களிடையே, குறிப்பாக கிராமப்புறங்களில் அதிக விழிப்புணர்வை ஏற்படுத்துமாறு கோரிக்கைவிடுத்தார். வரி செலுத்துவதன் முக்கியத்துவம் பற்றி பொதுமக்களிடையே எடுத்துரைக்குமாறு ஊடகங்களையும் அரசு சாரா அமைப்புகளையும் அவர் கேட்டுக்கொண்டார்.
விழாவில் பேசிய சென்னை உயர்நீதிமன்ற தலைமை நீதிபதி, நீதிபதி முனீஸ்வர் நாத் பண்டாரி, சட்டங்களை எளிமையாக்குவது காலத்தின் கட்டாயமாக உள்ளது என்றார். சாமானிய மக்களும் எளிதில் புரிந்து கொள்ளும் வகையில் சட்டங்கள் எளிமையாக்கப்பட்டால் நீதிமன்றங்களின் பணி வெகுவாகக் குறையும் என்றார் அவர்.
வருமான வரித்துறையின் பல்வேறு சமூகப் பொறுப்பு நடவடிக்கைகளைப் பாராட்டிய அவர், சிறார் நீதிச் சட்டத்தின் கீழ் குற்றங்கள் அதிகரித்து வருவதால் கண்காணிப்பு இல்லங்களில் உள்ள 18 வயதிற்கு உட்பட்ட குழந்தைகளின் நலனைக் கருத்தில் கொண்டு நடவடிக்கைகளை மேற்கொள்ளுமாறு அறிவுறுத்தினார்.
வருமான வரித்துறையின் பல்வேறு சாதனைகள் மற்றும் புதுமையான நடவடிக்கைகளை தமிழ்நாடு மற்றும் புதுச்சேரிக்கான வருமான வரித்துறை முதன்மை தலைமை ஆணையர் திரு ரவிச்சந்திரன் எடுத்துரைத்தார். நாட்டின் நேரடி வரி வருவாய்க்கு நான்காவது மிகப் பெரிய பங்களிப்பை தமிழகம் வழங்குவதாக அவர் குறிப்பிட்டார்.
புதிய மற்றும் புதுப்பிக்கத்தக்க எரிசக்தி அமைச்சகம்
புதுப்பிக்கத்தக்க எரிசக்தித்துறையில், புதிய சந்தைகளை உருவாக்கி மேம்படுத்த பல்வேறு நடவடிக்கைகளை அரசு எடுத்துள்ளது
புதுப்பிக்கத்தக்க எரிசக்தித்துறையில், புதிய சந்தைகளை உருவாக்கி மேம்படுத்த பல்வேறு நடவடிக்கைகளை அரசு எடுத்துள்ளது.
வழக்கமான வழிமுறையில் 100 சதவீத அந்நிய நேரடி முதலீட்டை அனுமதித்தல், மாநிலங்களுக்கு இடையே சூரியசக்தி, காற்றாலை, மின்சாரத் திட்டங்களை 2025 ஜூன் 30-ம் தேதிக்குள் உருவாக்குவதற்கான கட்டணங்களை தள்ளுபடி செய்தல், 2029-30-ஆம் ஆண்டு வரை புதுப்பிக்கத்தக்க கொள்முதலுக்கான திட்டத்தைப் பிரகடனப்படுத்துதல், புதுப்பிக்கத்தக்க எரிசக்தித் திட்டங்களை உருவாக்குபவர்களுக்கு நிலம் மற்றும் மின்சார விநியோகத்தை வழங்குவதற்கான பிரமாண்டமான புதுப்பிக்கத்தக்க எரிசச்தி பூங்காக்களை அமைத்தல் உள்ளிட்ட பல்வேறு முன்முயற்சிகளை அரசு மேற்கொண்டுள்ளது.
மத்திய மின்சாரம், புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங் மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
அறிவியல் மற்றும் தொழில்நுட்பத்துறை
“பிரதமரின் மீன்வள மேம்பாட்டுத் திட்டத்தால் ஈர்க்கப்பட்டு நீலப்புரட்சியை ஏற்படுத்த, அறிவியல் மற்றும் தொழில்நுட்பத் துறையின் தொழில்நுட்ப மேம்பாட்டு வாரியம், மீன் உற்பத்தியை ஆதரிக்கிறது”
மிகவேகமாக வளர்ந்து வரும் துறைகளில், மீன்உற்பத்தி துறையும் ஒன்றாகும். நாட்டின் பொருளாதாரம் உள்ளிட்ட ஒட்டுமொத்த துறைகளின் வளர்ச்சியில் மீன்உற்பத்தித்துறை முக்கியமாக உள்ளது. இந்தத்துறை ‘சூரிய உதயத்துறை’ என்று அழைக்கப்படுகிறது. இது சமமான மற்றும் உள்ளடங்கிய வளர்ச்சியின் மூலம், மகத்தான ஆற்றலை ஏற்படுத்த முயற்சிக்கிறது. இந்தத்துறை, நாட்டின் 14.5 மில்லியன் மக்களுக்கு வேலைவாய்ப்பை அளிக்கவும், 28 மில்லியன் மீனவ சமுதாய மக்களின் வாழ்வாதாரத்தை தக்க வைத்து கொள்வதற்கும் ஒரு இயந்திரமாக பயன்படுகிறது. எனவே, இத்துறையில் உள்ள பிரச்சினைகளுக்கு தொழில்நுட்பம் மற்றும் புதுமையான முடிவுகள் மூலம் தீர்வு காண முன்வருமாறு இளைய தொழில்முனைவோருக்கு இந்தத் துறை அழைப்பு விடுத்துள்ளது.
இதனை ஊக்குவிக்க, பிரதமரின் தலைமையிலான அமைச்சரவை, மீன்வளத்துறையின் மூலம், நிலையான மற்றும் பொறுப்பான வளர்ச்சியால் நீலப்புரட்சியை ஏற்படுத்த, பிரதமரின் மீன்வள மேம்பாட்டுத் திட்டத்தைக் கொண்டு வந்தது. மீன் உற்பத்தியை, 2024-25-ம் ஆண்டுக்குள், 220 லட்சம் மெட்ரின் டன்னாக உயர்த்த இலக்கு நிர்ணயிக்கப்பட்டுள்ளது. இதன் சரசாரி ஆண்டு வளர்ச்சி விகிதம் 9 சதவீதமாகும். இந்த லட்சிய திட்டம், ஏற்றுமதி வருவாயை ரூ.1,00,000 கோடியாக உயர்த்துவதையும், அடுத்த ஐந்து ஆண்டுகளில் மீன்வளத்துறையில் சுமார் 55 லட்சம் நேரடி மற்றும் மறைமுக வேலைவாய்ப்புகளை உருவாக்குவதை நோக்கமாகக் கொண்டுள்ளது.
மீன்வளத்துறையின் முக்கியத்துவத்தை உணர்ந்து, மொத்தம் 29.78 கோடி ரூபாய் மதிப்பிலான திட்டத்தில், 8.42 கோடி ரூபாய் கடன் உதவி வழங்குவதற்கான பரஸ்பர ஒப்பந்தத்தில், அறிவியல் மற்றும் தொழில்நுட்பத் துறையின்கீழுள்ள, தொழில்நுட்ப மேம்பாட்டு வாரியம் கையெழுத்திட்டுள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1852812
உள்துறை அமைச்சகம்
பத்ம விருதுகள் 2021விருதுகளுக்கு 15 செப்டம்பர் 2020 வரை நியமனம் செய்யலாம்
2021ஆம் ஆண்டு குடியரசு தின விழாவன்று அறிவிக்கப்படவுள்ள பத்ம விருதுகளுக்கு நியமனங்கள் / பரிந்துரைகள் இணையவழியில் செய்வது 1 மே 2020 அன்று முதல் தொடங்கியது. பத்ம விருதுகளுக்கான நியமனம் செய்வதற்கான இறுதி தேதி 15 செப்டம்பர் 2020. பத்ம விருதுகளுக்கான நியமனங்கள் /பரிந்துரைகள் இணைய வழி மூலமாக மட்டுமே பத்ம விருதுகள் இணையதளத்தின் மூலமாக https://padmaawards.gov.in . பெறப்படும். இதுவரை 8035 பதிவுகள் இந்த இணையதளத்தில் செய்யப்பட்டுள்ளன இவற்றில் 6361 நியமனங்கள்/ பரிந்துரைகள் முற்றிலும் பூர்த்தி செய்யப்பட்டுவிட்டன. விருதுகள் தொடர்பான விவரங்களை மத்திய உள்துறை அமைச்சகத்தின் இணையதளத்தில்  விருதுகள் பதக்கங்கள் என்ற தலைப்பின் கீழ் உள்ள விவரங்களிலிருந்து அறிந்து கொள்ளலாம். இந்த விருதுகள் தொடர்பான சட்டங்கள், விதிமுறைகள் பற்றிய விவரங்களை https://padmaawards.gov.in/AboutAwards.aspx
இணைப்பில் அறிந்து கொள்ளலாம்.
குடியரசுத் துணைத் தலைவர் செயலகம்
தூய்மை இந்தியா இயக்கம் சுகாதாரமான இந்தியாவையும், சமத்துவமான இந்தியாவையும் உருவாக்கியுள்ளது: குடியரசுத் துணைத் தலைவர்
தூய்மை இந்தியா இயக்கம் சுகாதாரமான இந்தியாவையும், சமத்துவமான இந்தியாவையும் உருவாக்கியுள்ளது என்று குடியரசுத் துணைத் தலைவர் திரு.எம். வெங்கையா நாயுடு கூறியிருக்கிறார். புதுதில்லியில் இன்று  உலக ஹோமியோபதி தின நிகழ்ச்சியில் அவர் உரையாற்றினார். இந்த நிகழ்ச்சியில் ஆயுஷ் துறை  இணையமைச்சர் திரு. ஸ்ரீபாத் எஸ்சோ நாயக் மற்றும் பிரமுகர்கள் பங்கேற்றனர்.
ஹோமியோபதி மருத்துவ முறையை நாட்டின் உள்பகுதிகளிலும், தொலைதூரப் பகுதிகளிலும் பொது மக்களிடையே கொண்டு செல்லவேண்டும் என்று குடியரசுத் துணைத்தலைவர் கேட்டுக்கொண்டார். குறிப்பாக, போக்குவரத்துப் பிரச்னை காரணமாக அல்லது ஆதாரக்குறைவு காரணமாக மருந்துகளைக் கொண்டுசென்றுக் கொடுக்க இயலாத பகுதிகளுக்கு இந்த மருத்துவமுறையைக் கொண்டுசெல்ல வேண்டும் என்றார். 18ஆம் நூற்றாண்டின் மிகப்பெரிய கண்டுபிடிப்பு ஹோமியோபதி என்று குறிப்பிட்ட அவர், இந்த மருத்துவ முறையைக் கண்டுபிடித்த மாபெரும் மனிதருக்கு மனிதகுலம் கடமைப்பட்டிருக்கிறது என்றார். ஆதாரங்கள் பற்றாக்குறையான தற்காலத்தில் சுகாதாரம் சம்பந்தப்பட்ட பல சவால்களுக்குக் குறைந்த விலையிலான, எளிதாக வழங்கக்கூடிய பக்கவிளைவுகள் இல்லாத ஹோமியோபதி மருத்துவமுறை மிகச் சிறந்த தீர்வு என்று அவர் கூறினார்.
அறிவியல் பூர்வமான மதிப்பீடுகள் அவசியம் என்றும், அனைத்து விஷயங்களிலும், சோதனைகள் அவசியம் என்றும், ஹோமியோபதி மருத்துவ முறையின் திறம்பட்ட தன்மைக்கு மருத்துவ ஆராய்ச்சியாளர்களும், விஞ்ஞானிகளும் ஒப்புதல் அளிக்கவேண்டிய தேவை இருப்பதாகவும் குடியரசுத் துணைத்தலைவர் கூறினார். ஹோமியோபதி சம்பந்தப்பட்ட பலருக்குத் தெரியாத விஷயங்களை அனைவரின் கவனத்திற்கும் கொண்டுவரவேண்டிய பொறுப்பு, இயல்பியல், வேதியியல், உயிரி மரபியல், மருந்தியல் விஞ்ஞானிகளுக்கு உள்ளது என்றும் அவர் கூறினார். அறிவியல் அறிவியல்தான் என்றும், அது எவருக்கும் நண்பருமில்லை, எவருக்கும் எதிரியுமில்லை என்றும் அதற்குத் தேவையானது அத்தாட்சிகள் மட்டுமே என்றும் அவர் கூறினார்.
ஹோமியோபதி மருத்துவர்களும், ஹோமியோபதி மாணவர்களும் தங்களது சிறப்பான பணிகள் மூலம் ஹோமியோபதி மருத்துவ முறையை மேலும் விரிவாக்கிப் பரப்பவேண்டும் என்று குடியரசுத் துணைத்தலைவர் கேட்டுக்கொண்டார். இந்த மருத்துவ விஞ்ஞானம் ஓரளவுக்குப் புதியது என்றும், உலகின் 80 நாடுகளில், இது கடைபிடிக்கப்படுகிறது என்றும் திரு. வெங்கையா நாயுடு கூறினார்.
குடியரசுத் துணைத்தலைவரின் முழுமையான உரைக்கு www.pib.nic.in என்ற வலைதளத்தைப் பார்க்கவும்.
==========
(Visitor Counter : 100
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்தக் கொவிட்-19 தடுப்பூசிகள் எண்ணிக்கை 97.23 கோடியைக் கடந்துள்ளது
நாட்டில் கடந்த 24 மணி நேரத்தில் 8,36,118 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 97.23 கோடியைக்  கடந்தது. 96,05,482 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 17,861 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,33,99,961 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.08 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 111 நாட்களாக 50,000க்கும் கீழ் உள்ளது. கடந்த 24 மணி நேரத்தில் 15,981 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் சிகிச்சைப் பெறுபவர்களின் எண்ணிக்கை 2,01,632; 218 நாட்களில் இது மிகக் குறைந்த எண்ணிக்கை. நாட்டில் மொத்தம் கொவிட் சிகிச்சைப் பெறுபவர்களின் விகிதம் தற்போது 0.59 சதவீதமாக உள்ளது.
கடந்த 24 மணி நேரத்தில் 9,23,003 கொவிட் பரிசோதனைகள் செய்யப்பட்டன. இதுவரை சுமார் 59 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 113 நாட்களில் 3 சதவீதத்திற்கும் குறைவாக நீடித்து, தற்போது 1.44 சதவீதமாக உள்ளது. தினசரித் தொற்று உறுதி தற்போது விகிதம் 1.73 சதவீதமாகவும் பதிவாகியுள்ளது. இந்த எண்ணிக்கை தொடர்ந்து 130 நாட்களாக 5 சதவீதத்திற்குக் கீழே 47 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764297
------
(Visitor Counter : 193
ஜல்சக்தி அமைச்சகம்
தூய்மையான கங்கைக்கான தேசிய இயக்கம் 22 திட்டங்களை நிறைவு செய்து 17 திட்டங்களுக்கு ஒப்புதல் அளித்துள்ளது
மத்திய ஜல் சக்தி அமைச்சகத்தின் கீழ் இயங்கும் நீர்வளம், ஆறுகள் மேம்பாடு மற்றும் கங்கை புத்தாக்கத் துறை குறிப்பிடத்தக்க சாதனைகளை இந்த வருடம் செய்துள்ளது.
தூய்மையான கங்கைக்கான தேசிய இயக்கம் 22 திட்டங்களை நிறைவு செய்து ரூ.557.83 கோடி மதிப்பிலான 17 திட்டங்களுக்கு ஒப்புதல் அளித்துள்ளது. கழிவுநீர் உள்கட்டமைப்பு, படித்துறை, சுடுகாடு, மாசு கட்டுப்படுத்துதல், வனங்களைப் பாதுகாத்தல், பல்லுயிர்த் தன்மையைப் பேணுதல் உள்ளிட்ட திட்டங்கள் இவற்றில் அடங்கும்.
2020 செப்டம்பர் 15 அன்று ஒரு நாளைக்கு 43 மில்லியன் லிட்டர் திறன் உள்ள பேயூர் கழிவுநீர் சுத்திகரிப்பு ஆலை மற்றும் ஒரு நாளைக்கு 37 மில்லியன் லிட்டர் திறன் உள்ள கர்மலிச்சாக் கழிவுநீர் சுத்திகரிப்பு ஆலையை பாட்னாவில் பிரதமர் திரு.நரேந்திர மோடி திறந்து வைத்தார்.
ரூ.10,211 கோடி ரூபாய் திட்ட மதிப்பில் அணைப் புத்தாக்கம் மற்றும் மேம்பாட்டுத் திட்டத்தின் இரண்டாம் மற்றும் மூன்றாம் பகுதிகளுக்கு ஒப்புதல் அளிக்கப்பட்டுள்ளது.
மாவட்ட அளவிலான அலுவலர்களின் முயற்சிகளுக்கு அங்கீகாரம் அளிப்பதற்கான பொது நிர்வாகத்தில் சிறப்பான சேவைக்கான பிரதமரின் விருதுகளில் நமாமி கங்கே இணைக்கப்பட்டுள்ளது.
நாடு முழுவதும் நீர் சேமிப்பை மேம்படுத்துவதற்காக 'மழையைப் பிடியுங்கள்' என்னும் சிறப்புப் பிரச்சாரம் தேசிய தண்ணீர் இயக்கத்தால் தொடங்கப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleseDetailm.aspx?PRID=1683785
-----
(Visitor Counter : 169
நிதி அமைச்சகம்
சண்டிகரில் வருமானவரித்துறை சோதனை: மருந்து நிறுவன அதிபரின் பினாமி சொத்து கண்டுபிடிப்பு
சண்டிகர், தில்லி, மும்பையில் மருந்து நிறுவன அதிபருக்கு சொந்தமான 11 இடங்களில் வருமானவரித்துறை அதிகாரிகள் சோதனை நடத்தி பினாமி சொத்தை கண்டுபிடித்தனர்.
சண்டிகரில் மருந்து நிறுவன அதிபர் ஒருவர், பினாமி சொத்து மூலம் வருமானத்தை மறைப்பதாக வருமானவரித்துறையினருக்கு தகவல் கிடைத்தது. இதையடுத்து தில்லி, மும்பை சண்டிகரில் 11 இடங்களில் கடந்த 13-ம் தேதி சோதனை நடத்தப்பட்டது. இதில் அந்த மருந்து நிறுவனம் இந்தூரில் 117 ஏக்கர் பினாமி நிலத்தை போலி நிறுவனம் ஒன்றின் பெயரில் வாங்கியிருந்தது கண்டுபிடிக்கப்பட்டது. இந்த இடத்தை விற்க ரூ.6 கோடி கணக்கில் காட்டப்படாத பணத்தை ஹவால் முறையில் பெறப்பட்டது கண்டுபிடிக்கப்பட்டது.
மேலும் இந்த மருத்து கம்பெனியின் நிர்வாக இயக்குநர் தனது சொந்த இடத்தை வாடகை இடமாக கணக்கு காட்டி, ரூ.2.33 கோடி அளவுக்கு மோசடி செய்துள்ளார்.
இந்த சோதனையில் ரொக்க பணம் ரூ.4.29 கோடி, ரூ.2.21 கோடி மதிப்பிலான நகைகள் கைப்பற்றப்பட்டன. இது தொடர்பாக மேலும் விசாரணை நடக்கிறது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1681129
பிரதமர் அலுவலகம்
ரயில்வே அமைச்சருடன் பேசிய பிரதமர்,மேற்கு வங்கத்தில் ரயில் விபத்தால் ஏற்பட்டுள்ள நிலைமை பற்றி ஆய்வு செய்தார்
ரயில்வே அமைச்சர் திரு அஸ்வினி வைஷ்ணவாவுடன் பேசிய பிரதமர் திரு நரேந்திர மோடி, மேற்கு வங்கத்தில் ரயில் விபத்தால் ஏற்பட்டுள்ள நிலைமை பற்றி ஆய்வு செய்தார்.
ட்விட்டர் செய்தியில் பிரதமர் கூறியிருப்பதாவது:
"ரயில்வே அமைச்சர் திரு @AshwiniVaishnaw வுடன் பேசி மேற்கு வங்கத்தில் ரயில் விபத்தால் ஏற்பட்டுள்ள நிலைமை பற்றி ஆய்வு செய்தேன். உயிரிழந்தவர்களின் குடும்பத்தினர் பற்றியே எனது எண்ணங்கள் இருக்கின்றன. காயமடைந்தவர்கள் விரைவில் குணமடையட்டும்."
(
சுகாதாரம் மற்றும் குடும்ப நலத்துறை அமைச்சகம்
கோவிட் நோயாளிகளின் குணமடைதல் எண்ணிக்கை இந்தியாவில் தொடர்ந்து அதிகரித்து வருகிறது, கடந்த 24 மணி நேரத்தில் 73,642 பேர் குணமடைந்தனர்
தொடர்ந்து இரண்டாவது நாளாக 70 ஆயிரத்துக்கும் அதிகமான கோவிட்-19 நோயாளிகள் இந்தியாவில் குணமடைந்தனர்.
கடந்த 24 மணி நேரத்தில் மட்டும் 73,642 பேர் குணமடைந்தனர். இன்றைய நிலவரப்படி, குணமடைந்தவர்களின் மொத்த எண்ணிக்கை 32 லட்சத்தை  நெருங்கியுள்ளது.
கொரோனா வைரஸ் தொற்றிலிருந்து குணமடைபவர்களின் எண்ணிக்கை தொடர்ந்து அதிகரித்து வரும் நிலையில், இந்தியாவில் குணமடைதல் விகிதம் 77.32 சதவீதமாக உயர்ந்துள்ளது.
மத்திய, மாநில மற்றும் யூனியன் பிரதேச அரசுகள் எடுத்து வரும் தொடர் நடவடிக்கைகளின் காரணமாக பரிசோதனைகளின் எண்ணிக்கை அதிகரிக்கப்பட்டு, தொற்றுடையவர்கள் விரைவில் கண்டறியப்பட்டு, உரிய சிகிச்சை அவர்களுக்கு அளிக்கப்பட்டு வருகிறது.
மேலும் விவரங்களுக்கு, இந்தச் செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1651750
(
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினரால் ரூ.1.59 கோடி மதிப்புள்ள 3.14 கிலோ கிராம் தங்கம் பறிமுதல்
உளவுத் தகவல் அடிப்படையில் சென்னை விமான நிலைய சுங்கத்துறையினர் 15.01.2023 அன்று மஸ்கட் வழியாக துபாயிலிருந்து வந்த ஆண் பயணிகள் இருவரிடம் விசாரணை நடத்தினர். அவர்கள் தமது பைகளில் மடிக்கணினிக்குள் மறைத்து 900 கிராம் 24 கேரட் சுத்தத் தங்கம் கொண்டு வந்தது கண்டறியப்பட்டு அது பறிமுதல் செய்யப்பட்டது.
இதே போல், 15.01.2023 அன்று மேற்கொள்ளப்பட்ட மற்றொரு சோதனையில் ஷார்ஜாவிலிருந்து வந்த இரு பெண் பயணிகளிடமிருந்து 766 கிராம் எடை கொண்ட 24 கேரட் சுத்தத் தங்கத்திலான 8 வளையல்களை சுங்க அதிகாரிகள் பறிமுதல் செய்தனர்.
16.01.2023 அன்று உளவுத் தகவல் அடிப்படையில் மேற்கொள்ளப்பட்ட சோதனையின் போது ஆண் பயணி ஒருவர் 645 கிராம் எடை கொண்ட 24 கேரட் சுத்தத் தங்கத்தை பசை வடிவில் கொண்டு வந்தது கண்டறியப்பட்டு அது பறிமுதல் செய்யப்பட்டது .
16.01.2023 அன்று மேற்கொள்ளப்பட்ட மற்றொரு சோதனையின் போது கொழும்பிலிருந்து வந்த இரு பெண் பயணிகளிடமிருந்து 5 பைகளிலிருந்து பசை வடிவில் மற்றும் கட்டிகள் வடிவில் மொத்தம் 837 கிராம் எடையுள்ள 24 கேரட் சுத்தத் தங்கத்தை சுங்க அதிகாரிகள் பறிமுதல் செய்தனர்.
இதன் மூலம் மொத்தம் 3.14 கிலோ கிராம் எடைகொண்ட 24 கேரட் தங்கம் பறிமுதல் செய்யப்பட்டது. இதன் மதிப்பு 1.59 கோடி ரூபாயாகும். இது தொடர்பாக மேலும் விசாரணை நடைபெற்று வருகிறது.
சென்னை சர்வதேச விமான நிலைய சுங்கத்துறை கூடுதல் ஆணையர் திரு கே பி ஜெயகர் வெளியிட்ட செய்திக் குறிப்பில் இந்தத் தகவல் தெரிவிக்கப்பட்டுள்ளது.
------
IR/PLM/KPG/KRS
(Visitor Counter : 81